கேள்வி: அனிசா சையது - ஆரம்பகால வாழ்க்கை பற்றி நீங்கள் என்ன அறிந்துள்ளீர்கள்?
பதில்: புனேவின் சதாரா மாவட்டத்தில் உள்ள கட்கியைச் சேர்ந்த அனிசா, அப்துல் அமீது சையத்தின் மகளாகப் பிறந்தார். நான்கு உடன்பிறப்புகளில் இவர் இளையவர் ஆவார். முன்னதாக கழக அளவிலான கால்பந்து வீரராக இருந்த இவரின் தந்தை,டாட்டா மோட்டார்ஸ் எழுத்தராக பணிபுரிந்தார். கல்லூரியில் தேசிய மாணவர் படை (இந்தியா)க்கு பயிற்சி பெற்றபோது அனிசா துப்பாக்கிச் சூட்டில் ஆர்வம் காட்டினார். இவரது பள்ளி வாழ்க்கையில் சிறந்த தேசிய மாணவர் படை துப்பாக்கி சுடும் வீரர் என்ற பட்டம் இவருக்கு வழங்கப்பட்டது.
கேள்வி: அனிசா சையது - தொழில் பற்றி நீங்கள் என்ன அறிந்துள்ளீர்கள்?
பதில்: அனிசா லேடி அவாபாய் பள்ளியில் ஆரம்ப ஆசிரியராகப் பணிபுரிந்தார். பின்னர் மகாராட்டிரம் விலே பார்லே இரயில் நிலையத்தில் பரபரப்பான மும்பை-புனே இரயில் பாதையில் பயணச்சீட்டு - சேகரிப்பவராக இந்திய இரயில்வேயில் பணியாற்றத் தொடங்கினார். TwoCircles.net|last=TwoCircles.net|website=twocircles.net|date=6 October 2010|language=en-US|access-date=2017-05-13}} தனது சொந்த ஊருக்கு இடமாற்றம் செய்ய பலமுறை மறுக்கப்பட்டதால் இவர் தனது வேலையை துறந்து வெளியேறினார். 2002 ஆம் ஆண்டில் கனி சேக்கு மற்றும் பி.வி. இனாம்தர் ஆகியோரின் வழிகாட்டுதலின் கீழ் அனிசாவின் துப்பாக்கி சுடும் வாழ்க்கை தொடங்கியது. 25 மீட்டர் கைத்துப்பாக்கி சுடும் போட்டியில் ரகி சர்னோபாத்துடன் இணை சேர்ந்தபோது அனிசா தனது முதல் தங்கப் பதக்கத்தை வென்றார். 2014 ஆம் ஆண்டு சூன் மாதம் 26 ஆம் தேதியன்று கிளாசுகோ அருகிலுள்ள பாரி புடன் துப்பாக்கி சுடுதல் மையத்தில் பொதுநலவாய விளையாட்டுப் போட்டிகளின் பெண்கள் 25 மீட்டர் கைத்துப்பாக்கி சுடும் போட்டியில் வெள்ளிப் பதக்கத்தையும் வென்றார். தேசிய பயிற்சியாளர் சன்னி தாமசு 2010 காமன்வெல்த் விளையாட்டுகளுக்கு முன்பு இவருக்கு சில சிறப்பு நுட்பங்களைக் கற்பித்தார். பொதுநலவாய விளையாட்டுப் போட்டிகளில் அனிசா 776.5 மதிப்பெண்ணுடன் தனிநபர் தங்கப் பதக்கத்தை வென்றார். 2006 ஆம் ஆண்டில் தெற்காசிய விளையாட்டுகளில் தங்கப் பதக்கத்தையும் வென்றார். 2014 ஆம் ஆண்டில், கிளாசுகோவில் நடந்த பொதுநலவாய விளையாட்டுப் போட்டிகளில் 25 மீட்டர் கைத்துப்பாக்கிச் சூட்டில் வெள்ளிப் பதக்கம் வென்றார். அனிசாவை ஆங்கிலியன் பதக்க வேட்டை நிறுவனம் ஆதரித்தது. 2017 ஆம் ஆண்டில் தேசிய துப்பாக்கி சுடுதல் வெற்றியாளர் போட்டியில் 25 மீ கைத்துப்பாக்கி சுடுதல் பிரிவில் ஒரு புதிய தேசிய சாதனையை உருவாக்கினார்.
கேள்வி: அனிசா சையது - சர்ச்சை குறித்து விரிவாக சொல்லுங்கள்.
பதில்: இந்தியாவிலும் வெளிநாட்டிலும் பல்வேறு துப்பாக்கி சுடுதல் வெற்றியாளர் போட்டிகளில் தொடர்ந்து வெற்றி பெற்ற பிறகு இவருக்கு ஒரு வேலை வழங்கப்படும் என்று உறுதியளிக்கப்பட்டது, ஆனால் எந்த வேலையும் கிடைக்கவில்லை. அதற்குப் பதிலாக மாநில அரசு அவரை தனது விளையாட்டிற்கே திரும்புமாறு கேட்டுக்கொண்டது.. நவம்பர் 2017 ஆம் ஆண்டு நவம்பர் மாதத்தில் இவர் பணிபுரிந்த மாநில விளையாட்டுத் துறையில் மூத்த அதிகாரிகள் மீது துன்புறுத்தல் புகார் அளித்தார். கடந்த இரண்டு ஆண்டுகளாக தனக்கு சம்பளம் வழங்கப்படவில்லை என்றும், அடுத்தடுத்த விளையாட்டுகளுக்கு அதிகாரத்தால் முறையாக அனுமதிக்கப்படவில்லை என்றும் இவர் கூறினார். அரியானாவின் விளையாட்டு மற்றும் இளைஞர் விவகார இயக்குநரிடம் உரையாற்றிய இவர், வேலையுடன் தனது விளையாட்டைத் தொடர தேவையான வசதிகளை வழங்குவதாக உறுதியளித்த மாநில அரசுடன் தனது கருத்து வேறுபாட்டை வெளிப்படுத்தினார்.